بۇ ساکین دۇروم چوْخ سۆرمه‌دی. تۇلو بوْیلاری تیلیش خاقانا قارشی عۆصیان ائده‌رک اۇکونو «تۇلو خاقان» آدییلا باشلارینا گئچیردیلر. بئله‌جه تیلیش خاقانین آرخاسیندا دۇران نۇشئپی بوْیلاری ایله تۇلو بوْیلاری آراسیندا آغیر بیر ساواش اوْلدو؛ بۇ ساواشدا ایکی طرف آغیر ایتکینلر وئردی. باش وئرن قانلی دؤیوشون سوْنوندا ایلی ایرماغی ایکی طرفی آییران سرحد اوْلاراق قبول ائدیل‌دی. چایین شرقی تۇلو خاقانا٬ غربی ایسه تیلیش خاقانا عایید ساییلاراق غرب گؤی‌تۆرک خاقانلیغی دا ایکی‌یه بؤلوندو.